પૂર્વમાં અરુણ રંગ દેખાયો કે તરત જ ગ્રેસ ડાર્લિંગ દૂરબીન લઈને લાઇટ-હાઉસ ઉપર ચડી ગઈ. દૂરબીન માંડીને તેણે દૂર-દૂર સુધી નજર ફેરવી. લાઇટ-હાઉસથી આશરે એકાદ માઈલ દૂર, તૂટી ગયેલા જહાજનું એક મોટું પાટિયું સમુદ્રનાં ઊછળતાં મોજાંમાં ઊછળી રહ્યું છે, અને તેના પર નવ માણસો જીવન બચાવવા માટે તેને વળગી રહ્યા છે, એવું દૃશ્ય જોઈને ગ્રેસનું મન તેમને બચાવવા માટે તલપાપડ થવા લાગ્યું. પાટિયું ડૂબું-ડૂબું થઈ રહ્યું હતું.